Dôvodová správa

Národná rada Slovenskej republiky zákonom č. 373 zo dňa 23. 10. 2003 schválila zriadenie Univerzity J. Selyeho v Komárne.

Financovanie Univerzity J. Selyeho v  Komárne vychádza  z  podkladov  dôvodovej  správy k tomuto  zákonu,  kde  sú  vyčíslené  odhady  finančných  prostriedkov  pre  rok 2004  vo  výške  100 000 tis. Sk z kapitálových výdavkov a 13 100 tis. Sk z bežných výdavkov.
 
Nakoľko Ministerstvo školstva SR nemá v roku 2003 rezervu finančných prostriedkov vyčlenených na tento účel, žiada prideliť ešte v roku 2003 50 000 tis. Sk na kúpu objektov  Čajka (internát) –a administratívnej budovy – Slovenská Dunajská Konštrukčná, a. s. 

Uvedené prostriedky budú poskytnuté Univerzite J. Selyeho v Komárne po jej vzniku 1. 1. 2004 z účtu osobitného dofinancovania programov, na ktoré budú do konca roku 2003 odvedené. 

Základné údaje o ponúkaných nehnuteľnostiach:

1)	Objekt Čajka – slúži pre účely ubytovania s kapacitou 382 ubytovacích miest a nachádza sa na okraji areálu Slovenských lodeníc, ktorého účastníkom je mesto Komárno.

2)	Administratívna budova sa nachádza takisto na okraji areálu Slovenských Lodeníc 100 m od objektu Čajka – internát, ktorého vlastníkom je Spoločnosť Slovenská Dunajská Konštrukčná, a. s. 
V objekte sa nachádza:
-	59 kancelárskych miestností,
-	manažérske kancelárie a kongresová sála na 4. poschodí, ktoré sú klimatizované.
-	v suteréne sú prevádzkové priestory kuchyňa a jedáleň.
V objekte je možnosť pripojenia na:
-	57 telefónov
-	17 telefaxových prístrojov
-	86 počítačov
-	40 prístupov do siete internet
Objekt sa môže využívať ako kancelárie a vedenie univerzity a z časti aj na výučbové účely.

	Na záver poznamenávame, že kúpa objektov nebude mať negatívny dopad na ekológiu a zamestnanosť